**ΓΕΝΙΚΟ ΠΕΡΙΓΡΑΜΜΑ ΤΗΣ ΚΟΙΝΗΣ ΠΡΟΤΑΣΗΣ**

**ΓΙΑ ΤΙΣ ΕΞΕΤΑΣΕΙΣ ΣΤΟ ΤΕΛΟΣ ΤΩΝ ΤΕΤΡΑΜΗΝΩΝ**

1. Τροποποίηση των υφιστάμενων Κανονισμών Λειτουργίας των Σχολικών Μονάδων (ΚΛΣΜ), στη βάση των όσων παρατίθενται πιο κάτω.
2. Αφαίρεση της πρόνοιας για ένα, **τουλάχιστον**, διαγώνισμα σε κάθε γνωστικό αντικείμενο από τους υφιστάμενους ΚΛΣΜ.
3. Εφαρμογή της εν λόγω πρότασης ΜΟΝΟ στην Α΄ Λυκείου, τη σχολική χρονιά 2019-2020. Ακολουθεί αξιολόγηση του εγχειρήματος και σταδιακή επέκταση.
4. Γραπτή Αξιολόγηση εξεταζόμενων και μη μαθημάτων:

**Εξεταζόμενα μαθήματα**

|  |  |
| --- | --- |
| **Γραπτή αξιολόγηση**  **(40%)** | **Προφορική ή/και άλλη αξιολόγηση (60%)** |
| 1. Ένα κοινό διαγώνισμα 90 λεπτών, ανά τετράμηνο. Διευκρινίζεται ότι η όποια ρύθμιση εφαρμοστεί θα είναι για μία χρονιά και θα αξιολογηθεί από το ΚΕΕΑ. Στη συνέχεια, θα υιοθετηθεί σε μόνιμη βάση ό,τι προκύψει από την αξιολόγηση του ΚΕΕΑ.   Η εξεταστέα ύλη θα ορίζεται από τους/-τις διδάσκοντες/-ουσες του εκάστοτε εξεταζόμενου γνωστικού αντικειμένου (στην περίπτωση που το διαγώνισμα θα συντάσσεται σε σχολική βάση) και θα ανακοινώνεται έγκαιρα από τις Διευθύνσεις των Σχολείων στους/στις μαθητές/-τριες, όπως και ο ημερολογιακός προγραμματισμός για τη διεξαγωγή του διαγωνίσματος. Η βαρύτητα του εν λόγω του διαγωνίσματος ορίζεται στο 25%.   1. Ένα (1) προειδοποιημένο διαγώνισμα 45 λεπτών ανά τετράμηνο, με βαρύτητα 15%. Πραγματοποιείται χρονικά μέχρι τα τέλη Οκτωβρίου, αρχές Νοεμβρίου. | 1. Μέχρι δύο μικρές (20λεπτες) γραπτές βαθμολογητέες ασκήσεις στην τάξη βάσει των Δεικτών Επιτυχίας/Επάρκειας (προειδοποιημένες).   ή  Μέχρι δύο quiz ή παρόμοιων τύπων ασκήσεων.  ή  Μέχρι ένα project, από τα δύο συνολικά που θα μπορούσαν να ανατεθούν σε ένα/μια μαθητή/-τρια σε ένα τετράμηνο.  ή  Άλλη μορφή αξιολόγησης.   1. Συμμετοχή του/της μαθητή/τριας στις καθημερινές εργασίες του μαθήματος στην τάξη ή στο εργαστήριο ή/και σε δραστηριότητες εκτός της αίθουσας διδασκαλίας. 2. Κατ’ οίκον εργασίες. |
| **Πρόσθετες ρυθμίσεις για τα κοινά Διαγωνίσματα**   * Να εξεταστεί το ενδεχόμενο η σύνταξη των κοινών διαγωνισμάτων να γίνεται σε κεντρικό επίπεδο ή σε επίπεδο σχολικών μονάδων κατά την πρώτη σχολική χρονιά εφαρμογής του νέου Συστήματος Αξιολόγησης του/της μαθητή/-τριας. Όποια επιλογή και αν εφαρμοστεί να αξιολογηθεί στο τέλος της σχολικής χρονιάς από το ΚΕΕΑ και εν συνεχεία να εφαρμοστεί ό,τι συμφωνηθεί, με βάση τα ευρήματα της αξιολόγησης. * Τα κοινά 90λεπτα διαγωνίσματα θα διενεργούνται κατά τη διάρκεια των τετραμήνων, χωρίς να υπάρχει λήξη μαθημάτων. Μετά το τέλος του κοινού 90λεπτου διαγωνίσματος ο/η μαθητής/-τρια παραμένει στο σχολείο και τα μαθήματα συνεχίζονται κανονικά. * Δεν θα διενεργούνται τελικές εξετάσεις στα εξεταζόμενα γνωστικά αντικείμενα, στο τέλος κάθε σχολικής χρονιάς, αφού θα υπάρχει, για σκοπούς προαγωγής, βαρύτητα στις δύο γραπτές εσωτερικές αξιολογήσεις κάθε τετραμήνου. * Η περίοδος διεξαγωγής των κοινών διαγωνισμάτων θα ξεκινά από την 1η Δεκεμβρίου εκάστου έτους και θα εκτείνεται μέχρι και τις 22 Δεκεμβρίου (Σημειώνεται ότι η 23η Δεκεμβρίου είναι η τελευταία μέρα προ των εορτών των Χριστουγέννων). * Τα κοινά διαγωνίσματα θα πρέπει να απέχουν μεταξύ τους, τουλάχιστον, τρεις (3) μέρες. Ως γενικότερη πολιτική νοείται ότι οι σχολικές μονάδες θα μεριμνούν ώστε καθόλη τη διάρκεια των τετραμήνων να μην πραγματοποιούνται την ίδια μέρα δύο διαγωνίσματα. * Σημειώνεται ότι για το μάθημα των Νέων Ελληνικών θα υπάρξουν ειδικές ρυθμίσεις λόγω κάποιων ιδιαιτεροτήτων του μαθήματος (αναφορικά με τον χρόνο της εξέτασης).   **Προφορική ή/και άλλη αξιολόγηση**   * Οι Καθηγητές/-τριες θα αξιοποιούν τρεις (3) μορφές προφορικής ή/και άλλης αξιολόγησης. * Οι καθηγητές/-τριες καλούνται να επιλέξουν μία από τις επιλογές του σημείου 1. * Το Project μπορεί να έχει διάφορες διαβαθμίσεις τόσο ως προς την έκταση όσο και ως προς τη συνέργεια διαφόρων γνωστικών αντικειμένων (διαθεματικά/διεπιστημονικά project). Ο αριθμός των project για κάθε μαθητή/-τρια δεν θα πρέπει να υπερβαίνει τα δύο (2) στη διάρκεια ενός τετραμήνου. Ως εκ τούτου θα πρέπει να γίνεται συντονισμός των Εκπαιδευτικών σε επίπεδο Παιδαγωγικής Ομάδας. * Ο καθημερινός όγκος της κατ’ οίκον εργασίας θα πρέπει να είναι περιορισμένος και να ρυθμίζεται από τους/τις διδάσκοντες/-ουσες κατόπιν συνεννόησης. * Τα κριτήρια και το ποσοστό για τις δραστηριότητες της προφορικής αξιολόγησης προσδιορίζονται κατά ειδικότητα (αναλόγως και των ιδιαιτεροτήτων κάθε γνωστικού αντικειμένου) και κοινοποιούνται από την αρχή κάθε σχολικής χρονιάς προς τους/τις μαθητές/-τριες. | |

**Μη εξεταζόμενα μαθήματα**

|  |  |  |
| --- | --- | --- |
| **Γραπτή αξιολόγηση**  **(40%)** | **Προφορική ή/και άλλη αξιολόγηση**  **(60%)** | |
| 1. Ένα (1) διαγώνισμα 45 λεπτών ανά τετράμηνο |  | 1. Μέχρι δύο quiz ή παρόμοιων τύπων ασκήσεων.   ή  Μέχρι ένα project, από τα δύο συνολικά που θα μπορούσαν να ανατεθούν σε ένα/μια μαθητή/-τρια σε ένα τετράμηνο.  ή  Άλλη μορφή αξιολόγησης, πλην των δύο μικρών βαθμολογητέων ασκήσεων.   1. Συμμετοχή του/της μαθητή/τριας στις καθημερινές εργασίες του μαθήματος στην τάξη ή στο εργαστήριο ή/και σε δραστηριότητες εκτός της αίθουσας διδασκαλίας. 2. Κατ’ οίκον εργασίες. |

**Γ. ΠΡΟΫΠΟΘΕΣΕΙΣ ΕΦΑΡΜΟΓΗΣ ΤΗΣ ΠΡΟΤΑΣΗΣ ΓΙΑ ΤΗΝ ΑΞΙΟΛΟΓΗΣΗ ΤΟΥ/ΤΗΣ ΜΑΘΗΤΗ/-ΤΡΙΑΣ**

Αναγκαία συνθήκη για την επιτυχή εφαρμογή της συγκεκριμένη πρότασης είναι:

* Η προσαρμογή της διδακτέας ύλης στον πραγματικά διαθέσιμο διδακτικό χρόνο (αναθεώρηση Αναλυτικών Προγραμμάτων).
* Η πρόβλεψη επαρκούς χρόνου για την εφαρμογή άλλων μορφών αξιολόγησης, πέραν της γραπτής (π.χ. project).
* Δημιουργία τράπεζας υλικού αξιολόγησης για όλες τις μορφές αξιολόγησης.
* Επιμόρφωση των εκπαιδευτικών σε όλα τα θέματα που άπτονται της αξιολόγησης των μαθητών/-τριών.
* Έγκαιρη στελέχωση των σχολικών μονάδων.